A Bizottság 936/1999/EK rendelete
(1999. április 27.)
az árucikkeknek a Kombinált Nómenklatúra szerinti besorolásáról szóló egyes rendeletek módosításáról, illetve hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2261/98/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,
(1) mivel a 2658/87/EGK rendelet létrehozott egy olyan, árucikkeket felsoroló nómenklatúrát - a továbbiakban: "Kombinált Nómenklatúra" -, amely eleget tesz mind a közös vámtarifa, mind a közösségi külkereskedelmi statisztika követelményeinek;
(2) mivel a Közösség aláírta a Harmonizált Áruleíró és Kódrendszerről szóló, "Harmonizált Rendszer" néven ismert Nemzetközi Egyezményt;
(3) mivel az említett Kombinált Nómenklatúrát ennek következtében a Harmonizált Rendszer alapján hozták létre;
(4) mivel az e rendelethez mellékelt Kombinált Nómenklatúra egységes alkalmazásának biztosítása érdekében a mellékletben megnevezett árucikkek besorolására vonatkozóan intézkedéseket kell elfogadni;
(5) mivel a termékek leírásában, a hozzájuk kapcsolódó kódokban és jogi előírásokban bekövetkezett változások miatt a Harmonizált Rendszer vagy a Kombinált Nómenklatúra egyes besorolást érintő rendelkezéseit hatályon kívül kell helyezni, amennyiben azok már nem lényegesek vagy nem érvényesek;
(6) mivel minden olyan még gyakorlati jelentőséggel bíró rendelkezést, amely már nem létező kódokra és jogi előírásokra hivatkozik, javítani kell a hatályos kódok és jogi előírások figyelembevételével;
(7) mivel az e rendeletben előírt intézkedések összhangban vannak a Vámkódex Bizottság vám- és statisztikai nómenklatúrával foglalkozó részlegének véleményével,
ELFOGADTA EZT A RENDELETET:
1. cikk
Az A. melléklet 2. oszlopában felsorolt, a 3. és 4. oszlopokban meghatározott árucikkekre vonatkozó hivatkozásokat tartalmazó rendeletek esetében, a Kombinált Nómenklatúra 5. oszlopában felsorolt kódok és jogi előírások helyébe a Kombinált Nómenklatúra 6. oszlopában megjelölt kódok és jogi előírások lépnek.
2. cikk
A B. mellékletben felsorolt rendeletek hatályukat vesztik.
3. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. április 27-én.